Výzva na BIP mobilitu pre študentov (Sevilla, Španielsko)
2024-03-05 | Sevilla, Sevilla, Spain
Úsek zahraničných vzťahov a mobility TUKE vypisuje výzvu na predkladanie prihlášok pre študentov, záujemcov o Erasmus+ krátkodobý študijný pobyt (tzv. Blended Intensive Program, t.j. kombinácia fyzickej a online mobility) v akademickom roku 2023/2024 organizovaný partnerskou inštitúciou Universidad de Sevilla v Sevilli (Španielsko) v termíne: 20.-24. máj 2024 pod názvom BIP Program in Energy: Generation, Storage and Management.
Maximálny počet účastníkov za TUKE: 6
Prihlášky je možné odovzdávať fakultným koordinátorom do 5.3.2024.

Viac informácií je možné nájsť na webovej stránke erasmus.tuke.sk.

Výzva na BIP mobilitu pre študentov (Nice, Francúzsko)
2024-03-05 | Nice, Nice, France
Úsek zahraničných vzťahov a mobility TUKE vypisuje výzvu na predkladanie prihlášok pre študentov, záujemcov o Erasmus+ krátkodobý študijný pobyt (tzv. Blended Intensive Program, t.j. kombinácia fyzickej a online mobility) v akademickom roku 2023/2024 organizovaný partnerskou inštitúciou Université Côte d‚Azur v Nice (Francúzsko) v termíne: 10.-14.jún 2024 pod názvom Ulysseus Entre Camp.
Podujatie sa v rámci aliancie Ulysseus organizuje už tretíkrát, TUKE sa podieľa na organizácii (aj) tohto ročníka.
Maximálny počet účastníkov za TUKE: 6
Prihlášky je možné odovzdávať fakultným koordinátorom do 5.3.2024.
Viac informácií je možné nájsť na webovej stránke erasmus.tuke.sk.

Bootcamp 01
2024-03-05 15:00 - 19:00 (Europe/Bratislava) | UVP TECHNICOM, Boženy Němcovej 5, Košice, Slovakia (Slovak Republic)
Biznis model (Obchodný model) popisuje dôvody a spôsoby toho, ako firma vytvára, dodáva a zachytáva hodnotu. Východiskom je spoločný koncept obchodného modelu, ktorému každý rozumie: taký, ktorý uľahčuje popis a diskusiu, aby sme začínali od rovnakého bodu a hovorili o tej istej veci. Výzvou je, že koncept musí byť jednoduchý, relevantný a intuitívne zrozumiteľný. Ukážeme si spôsob, ako jednoducho uchopiť a zmapovať biznis model spoločnosti, z akých základných kameňov sa skladá a v rámci praktickej časti spracujeme individuálne prvotný návrh biznis modelu účastníkov.
REGISTRÁCIA

Bootcamp 02
2024-03-19 15:00 - 19:00 | UVP TECHNICOM, Boženy Němcovej 5, Košice, Slovakia (Slovak Republic)
Akýkoľvek podnikateľský nápad nemá žiadnu hodnotu, pokiaľ neprináša konkrétne benefity relevantné pre jednotlivé skupiny cieľových zákazníkov. Ako takú hodnotovú ponuku zostaviť, ako ju správne zladiť s problémami, výzvami a očakávaniami vašich zákazníkov? Aj na tieto otázky nám pomôže nájsť odpoveď jednoduchý framework Customer Value Proposition (CVP), vďaka ktorému do hĺbky porozumiete vašim zákazníckym skupinám, načrtnete si ich najčastejšie obavy a očakávania a pripravíte im ponuku, ktorú neodmietnu.
REGISTRÁCIA

Webinár: Odomknutie podnikateľského potenciálu
2024-04-03 11:00 - 12:00 | Online
Odomknutie podnikateľského potenciálu, posilnenie postavenia budúcich podnikateľov z radov prisťahovalcov a podpora inovácií pomocou nástrojov umelej inteligencie

Pozývame Vás na obohacujúcu a živú online diskusiu, v rámci ktorej študenti, profesionáli z priemyslu a odborníci na umelú inteligenciu preskúmajú kľúčovú úlohu umelej inteligencie pri formovaní podnikateľského procesu a myslenia. Tento webinár sľubuje zaujímavý pohľad na rastúcu dôležitosť prepojenia umelej inteligencie s podnikaním, a taktiež sa pozrie na úlohu študentov z radov migrantov ako inovátorov.
Webinár bol vyvinutý v rámci projektu CURATE, (program financovaný z Erasmus+), ktorý koordinuje Univerzita Haaga-Helia of Applied Sciences so zapojením partnerských univerzít: Technická univerzita v Košiciach, MCI | The Entrepreneurial School®, Univerzita v Münster a Univerzita Côte d’Azur. CURATE si kladie za cieľ vyvinúť program startup inkubátora zameraného na využitie umelej inteligencie na zlepšenie podnikateľskej cesty.
Webinár bude v anglickom jazyku.

Ochrana vynálezov a počítačových programov v podnikaní
2024-04-09 14:00 - 15:30 | Online
V spolupráci s Centrom vedecko-technických informácií SR a Enterprise Europe Network, Vás pozývame na on-line prednášku z oblasti duševného vlastníctva, kde sa môžete dozvedieť o spôsoboch ochrany vynálezov, počítačových programov a technických riešení v podnikaní.
Lektor: JAROSLAV NOSKOVIČJaroslav Noskovič je vedúci oddelenia ochrany a komercializácie duševného vlastníctva v Centre vedecko-technických informácií SR. Zodpovedá za poskytovanie expertných služieb zameraných na realizáciu transferu technológií z univerzít a SAV do praxe. V rámci aktuálneho národného projektu NITT SK II vykonáva úlohu garanta odbornej aktivity, ktorej cieľom je zabezpečenie systémovej podpory a rozvoja transferu technológií na národnej úrovni. Intenzívne sa venuje aj oblasti patentovej, dizajnovej a známkovej ochrany v podnikaní a licencovaniu.

BOOTCAMP 3: Marketingová stratégia, digitálny marketing a sociálne siete
2024-04-16 15:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Náš tretí bootcamp v rámci akceleračného programu Startup centra TUKE bude zameraný na oblasť marketingu pod vedením skúsených expertov z marketingovej agentúry Promiseo. V prvej časti workshopu sa zameriame na marketingovú stratégiu startupu a ďalšia časť workshopu bude venovaná aktuálnym trendom v oblasti využívania sociálnych sietí na marketingové účely.

Konferencia na spoluprácu a partnerstvá za hranicami EÚ
2024-04-24 10:00 | Online
Konferencia s názvom „Beyond Europe: Joining European University Alliances as R&I International Partners“ sa uskutoční 24. apríla 2024. Organizátorom je MCI | Entrepreneurial School® ako súčasť projektu Compass, satelitného projektu Európskej university Ulysseus.
Toto nové vydanie je špeciálne venované skúmaniu a zdieľaniu osvedčených postupov na podporu partnerstiev mimo Európskej únie (EÚ). Bez ohľadu na ciele alebo charakter partnerstva, ktorým Európska univerzitná aliancia môže byť, je cieľom spájať odborníkov, vedcov a profesionálov v oblasti internacionalizácie výskumu a inovácií.
O konferencii
Cieľom konferencie je predstaviť stratégiu medzinárodnej spolupráce v oblasti výskumu a inovácií v Ulysseus a nadviazať na úspech úvodnej konferencie COMPASS o stratégiách internacionalizácie výskumu a inovácií (R&I) pre európske aliancie univerzít (EUA).
Prvá konferencia „Beyond Europe“ sa zamerala na Stratégie internacionalizácie výskumu a inovácií pre európske aliancie univerzít a poskytla základné pochopenie výziev, ktorým čelia inštitúcie vysokoškolského vzdelávania (HEI) pri rozvíjaní svojich stratégií internacionalizácie za hranicami Európy.
Na rozdiel od toho je toto nové vydanie špeciálne venované skúmaniu a zdieľaniu osvedčených postupov na podporu partnerstiev mimo Európskej únie (EÚ). Bez ohľadu na ciele alebo charakter partnerstva, ktorým Európska univerzitná aliancia môže byť, je cieľom spájať odborníkov, vedcov a profesionálov v oblasti internacionalizácie výskumu a inovácií.

„Beyond Europe: Joining European University Alliances as R&I International Partners“ si kladie za cieľ poskytnúť účastníkom praktické poznatky odvodené z ich kolektívnych skúseností a úspechov. Neoceniteľné lekcie a osvedčené postupy zdieľané európskymi alianciami univerzít budú slúžiť ako vodítko pre inštitúcie bez ohľadu na typ partnerstva, o ktorom uvažujú.
Viac informácií o programe konferencie nájdete na tomto odkaze.
Registrácia

O projekte Compass
Projekt COMPASS, ako tzv. satelitný projekt aliancie Ulysseus, pripravuje alianciu k tomu, aby sa stala modelom excelentnosti európskej univerzity prostredníctvom výskumu a inovácií. Ide o projekt financovaný z programu Horizont 2020 a je vlajkovou loďou pre spoločnú výskumnú a inovačnú stratégiu aliancie Ulysseus. Projekt, ktorý je súčasťou programu Veda so spoločnosťou a pre spoločnosť programu Horizont 2020 (SwafS), uľahčí transformačný proces aliancie Ulysseus smerom k tomu, aby sa stala európskou univerzitou prostredníctvom spoločnej stratégie výskumu a inovácií, ktorá následne skonsoliduje jej inovačný ekosystém.

Viac informácií: ulysseus.eu/compass

Európsky deň žien a dievčat v IKT
2024-04-25 | UVP TECHNICOM, Boženy Němcovej 5, Košice, Slovakia (Slovak Republic)
V UVP Technicom sa 25. apríla už druhý rok uskutoční úspešný koncept podujatia Európsky deň žien a dievčat v IKT určený pre všetky ženy a dievčatá na prelomenie stereotypov a bariér za ich cestou k tomuto sľubnému odvetviu.
Prečo sa zúčastniť?
Príď na jedinečné podujatie, osláv s nami náš sviatok a inšpiruj sa, kde sa môžeš ďalej vzdelávať v oblasti STEM (Science, Technology, Engineering and Mathematics).
Počas podujatia ti predstavíme dôvody, prečo sa oplatí študovať technické smery, aké stredné a vysoké školy máš na Slovensku na výber, zistíš niečo o širokých možnostiach štúdia Európskej univerzity Ulysseus prostrednítvom Technickej univerzity v Košiciach, ukážeme ti inovatívne startupy z Východného Slovenska a veľa iného.
Na čo sa môžeš tešiť?
Súťaž o pekné ceny, občerstvenie, možnosť vyskúšať si vybrané technológie priamo na mieste, individuálne konzultácie ohľadom tvojho budúceho štúdia a uplatnenia, stretneš zaujímavé ženy v oblasti IKT. Budeš mať možnosť prihlásiť sa na bezplatný letný coding camp a ďalšie.
Ako vznikol medzinárodný deň žien v IKT
Medzinárodný Deň žien a dievčat v IKT ustanovila Organizácia Spojených Národov ako štvrtý aprílový štvrtok v roku 2011. EÚ oslávila svoj prvý European Girls and Women in ICT Day v roku 2021 a na Slovensku sa ako verejný event bude oslavovať vďaka organizácii Ženský algoritmus už druhý rok!

Viac informácií o podujatí je možné nájsť na tomto odkaze.
Registrácia

BOOTCAMP 4: Zdroje financií pre startupy a príprava pre získanie investície od investorov
2024-05-09 15:00 | UVP TECHNICOM, Boženy Němcovej 5, Košice, Slovakia (Slovak Republic)
V rámci tohto bootcampu nahliadneme do sveta financií pod vedením skúsených expertov z Row & Slide. Získate prehľad o zdrojoch financovania vrátane bootstrappingu, crowdfundingu, angel investorov a venture kapitálu. V druhej časti sa budeme venovať na prípravu startupu na získanie financií od investorov a dostanete tipy, čo robiť a čo nerobiť!

Na čo nesmiete zabudnúť pri budovaní svojej značky?
2024-05-14 14:00 - 15:30 | Online
Link na pripojenie

Každá začínajúca firma, ktorá si buduje svoju identitu prostredníctvom názvu, loga, dizajnu alebo iných prvkov corporate identity by nemala zabúdať na ich ochranu. Na podujatí sa dozviete, ako to robiť čo najefektívnejšie.
Obsah podujatia:

Čo možno registrovať ako ochrannú známku
Čo je duševné vlastníctvo a ako ho možno chrániť
Ochranné známky a ich význam
Čo získate registráciou ochrannej známky
Dobré rady k ochranným známkam pre značku v praxi
Čo možno chrániť dizajnom
Práva majiteľa zapísaného dizajnu
Dizajny, logá, názvy a označenia ako autorské diela
Stratégia ochrany na národnej a medzinárodnej úrovni

Webinár povedie Barbara Tóthová, ktorá je odbornou pracovníčkou oddelenia ochrany a komercializácie duševného vlastníctva v Centre vedecko-technických informácií SR. Venuje sa poskytovaniu expertných služieb zameraných na podporu a realizáciu transferu univerzitných technológií do praxe a ďalších činností v oblasti ochrany a komerčného zhodnocovania duševného vlastníctva.
Barbara vyštudovala molekulárnu biológiu na Prírodovedeckej fakulte UK v BA. Doktorandské štúdium absolvovala na Ústave lekárskej biochémie Jesseniovej lekárskej fakulty UK v Martine, kde neskôr v rámci Martinského centra pre biomedicínu pôsobila ako vedecko-výskumný pracovník laboratória bunkových kultúr. Od roku 2020 pracuje v odbore transferu technológií Centra vedecko-technických informácií SR. Je absolventkou vzdelávacieho programu Duševné vlastníctvo na Úrade priemyselného vlastníctva SR, ktorý navštevovala v rokoch 2020 – 2022.

Séria COMPASS workshopov
2024-05-21 09:45 - 14:15 | Online
Unlocking Excellence: Navigating Best Practices in Research and Innovation

V máji vrcholí realizácia satelitného projektu COMPASS, ktorý je vlajkovou iniciatívou našej Európskej univerzity Ulysseus v oblasti výskumu a inovácií. Pri tejto príležitosti organizujeme v utorok 21. mája sériu mini-workshopov na aktuálne témy projektu: formovanie ERA hub-ov, medzinárodná spolupráca vo výskume, participatívna tvorba platforiem otvorenej vedy, zapájanie komunity a témy rodovej rovnosti vo výskume a inováciách.
Séria, vo forme šiestich 45-minútových workshopov, bude prebiehať online, so začiatkom o 09:45 a plánovaným ukončením o 14:15. TUKE v rámci podujatia organizuje workshop prezentujúci prístupy, akým spôsobom dokážeme v rámci Európskej univerzity Ulysseus prispieť k téme formovania a transformácie modelov ERA hub-ov. Workshop so začiatkom o 10:00 bude viesť Radoslav Delina.
Bližšie informácie o podujatí, program a registračný formulár: https://ulysseus.eu/events/compass-workshops/

O projekte Compass
Satelitný projekt COMPASS je vlajkovou loďou Európskej univerzity Ulysseus v oblasti výskumu a inovácií. Cieľom projektu je podporiť etablovanie Ulyssea ako modelu excelentnosti pre transformáciu výskumu a inovácií v súlade so zdieľanou, integrovanou a dlhodobou spoločnou stratégiou našej Európskej univerzity, čím sa posilnia synergie medzi Európskym výskumným priestorom a Európskym vzdelávacím priestorom. COMPASS podporuje rozvoj stratégií a konkrétnych akčných plánov a posilňuje svoju spoločnú dlhodobú víziu výskumu a inovácií s cieľom dosiahnuť systémový, štrukturálny a udržateľný vplyv na všetkých úrovniach zapojených inštitúcií.

Viac informácií: ulysseus.eu/compass

Ako zlepšiť mitigáciu a adaptáciu na klimatickú zmenu v meste
2024-05-22 14:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)

Startup Week
2024-06-12 - 2024-06-19 | Košice, Košice, Slovakia (Slovak Republic)
Technická univerzita v Košiciach a ICKK organizujú spoločné podujatie Startup Week Košického kraja v dňoch 12.-19.6.2024. Využite príležitosť a prihláste sa. Pomôžeme Vám ako rozbehnúť svoj biznis!

Summer Party
2024-06-12 15:00 - 17:30 | UVP TECHNICOM, Boženy Němcovej 5, Košice, Slovakia (Slovak Republic)
Príďte stráviť nezabudnuteľné popoludnie na streche budovy UVP Technicom! Tešíme sa na skvelú atmosféru, výnimočnú spoločnosť našich partnerov a celej startupovej komunity pod holým nebom!

Registrácia

Raňajky Ulysseus IH TUKE: Ako využiť AI pri príprave projektov
2024-09-10 09:00 - 10:00 | UVP TECHNICOM, Boženy Němcovej 5, Košice, Slovakia (Slovak Republic)
Ulysseus inovačný hub pri Technickej univerzite v Košiciach, ktorý sa venuje téme Digitálna transformácia priemyslu, pozýva výskumníkov a učiteľov TUKE, podnikateľov a start-upy z regiónu na prvé neformálne raňajky, tentokrát k téme využitia umelej inteligencie pri príprave projektov.
Podujatie s názvom Ako využiť AI pri príprave projektov sa uskutoční v utorok, 10. septembra 2024 na letnej terase Univerzitného vedeckého parku Technicom od 9:00 hod. do 10:00 hod.
Cieľom podujatia je priniesť základný prehľad o možnostiach využitia umelej inteligencie pre zjednodušenie a zefektívnenie procesu prípravy projektových zámerov a tým budovať kompetencie pre zvyšovanie účasti TUKE v programe Horizont Európa s kvalitnými projektovými návrhmi a so zapojením podnikateľov.
Účastníci sa na podujatí dozvedia:

aké nástroje AI je možné využiť na prípravu projektových zámerov (prieskum literatúry, tvorba projektovej myšlienky, hodnotenie návrhu umelou inteligenciou),
ako zadávať „prompty“ do Chat GPT aby sa dosiahol požadovaný výsledok,
čo sú to kaskádové granty, kde ich hľadať a výber aktuálnych kaskádových výziev v oblasti digitalizácie,
kde na TUKE a akú podporu je možné získať pri príprave projektov.

Podujatie bude prebiehať neformálne, vo forme prezentácie s praktickými ukážkami a súčasťou bude aj možnosť diskusie a zdieľania skúseností s nástrojmi AI.
Podávaná bude káva a malé raňajkové občerstvenie. V prípade nevyhovujúceho počasia podujatie presunieme z letnej terasy do iných priestorov UVP TECHNICOM.

Registrácia
Prijmite naše pozvanie a zaregistrujte sa na tomto odkaze.
Počet miest je z priestorových dôvodov limitovaný.
Spoluorganizátormi podujatia sú Enterprise Europe Network a Európske centrum digitálnych inovácií EDIH CASSOVIUM.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu

Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

Stretnutia 1:1 na SlovakiaTech 2024: THE FUTURE OF MOBILITY
2024-09-24 - 2024-09-27
Rozšírte svoju sieť kontaktov na kooperačnom podujatí (stretnutia 1:1) a budujte silné a strategické partnerstvá. Objavte nové obchodné, technologické alebo R&D kontakty a akcelerujte svoje napredovanie!
Enterprise Europe Network pri UVP TECHNICOM, Technická univerzita v Košiciach a zahraniční partneri patriaci do siete Enterprise Europe Network (EEN) organizujú tretí ročník matchmakingového podujatia, ktoré poskytuje záujemcom z radov organizácií príležitosť nadviazať nové obchodné, technologické a výskumno-vývojové kontakty pre ich rozvoj. Vopred naplánované stretnutia 1:1 sú časovo a finančne efektívnym modelom pre plánovanie stretnutí s viacerými organizáciami na jednom mieste.
Dátum konania: 24.9. – 27.9.2024Miesto konania: Kulturpark, Kukučínova 2, 040 01 Košice (mapa) + onlineRegistrácia: https://www.b2match.com/e/future-of-mobility/sign-upWeb stránka podujatia: https://www.b2match.com/e/future-of-mobility

O konferencii
SlovakiaTech 2024: THE FUTURE OF MOBILITY je kombináciou medzinárodnej odbornej konferencie a veľtrhu inovácií a technológií. Cieľom podujatia je stretnutie slovenských a zahraničných odborníkov v oblasti inovácií, priemyselných technológií, dopravy a logistiky, energetiky, životného prostredia a vzdelávania, ako aj prezentácia inovačného potenciálu slovenských firiem. V roku 2023 sa konferencie, ktorá bola tematicky zameraná na umelú inteligenciu, zelené technológie a kybernetickú bezpečnosť, zúčastnilo 128 rečníkov. Konferencia dosiahla rekordnú návštevnosť – viac ako 2500 registrovaných účastníkov a viac ako 40 vystavovateľov v sekcii Expo.

Hlavné témy konferencie
DigiTech: Navigating the Digital Frontier

Trendy a výzvy v kybernetickej bezpečnosti
Umelá inteligencia v biznise
FinTech a platformové inžinierstvo
Digitálne zručnosti budúcnosti a vzdelávanie
Kvantové technológie a ich perspektíva

ClimateTech: Tech Solutions for a Sustainable Future

Technológie obnoviteľných zdrojov energie
Inovácie v udržateľnej poľnohospodárskej technike
Energetická efektívnosť a inteligentné siete
Inovácie v zachytávaní a skladovaní uhlíka
Udržateľné vodné hospodárstvo

HomeTech: Innovations in Smart Living

Smart systémy pre riadenie energie v domácnostiach
Integrácia umelej inteligencie do domácností
Prelínanie fyzických a digitálnych svetov
Technologické inovácie pre zdravie a pohodu v domácnosti
Bezpečná domácnosť s IoT

CarTech: Driving the Future of Transportation

Elektrické a autonómne vozidlá

Technológie prepojených vozidiel a dátová transformácia

Pokroky v bezpečnostných systémoch vozidiel

Infraštruktúra pre inteligentnú dopravu

Nové trendy v mobilite a automobilovej výrobe

Koho môžete na kooperačnom podujatí stretnúť?
Na kooperačnom podujatí sa stretnú aktéri rôznych sektorov z viacerých európskych krajín s vysokým vplyvom na rozhodovanie v organizácii. Je to jedinečná príležitosť získať nové obchodné kontakty, spoluprácu, projekty a zmluvy.
Stretnutia sa budú konať fyzicky alebo virtuálne vo vyhradenom priestore a budú vopred dohodnuté prostredníctvom platformy b2match.

Na podujatí sa budete môcť prednostne stretnúť s:

podnikateľmi, malými a strednými podnikmi (MSP),
výskumníkmi a ľuďmi z akademickej obce,
mimovládnymi organizáciami a samosprávami,
regionálnymi a národnými orgánmi (ministerstvá a ich organizácie).

Organizácia kooperačného podujatia

24.9.2024 v čase 13:00hod. – 16:00hod. – osobné stretnutia (20 minút každé stretnutie)
25.9.2024 v čase 9:00hod. – 15:00hod. – osobné stretnutia (20 minút každé stretnutie)
25.9.2024 v čase 15:00hod. – 18:00hod. – online stretnutia (20 minút každé stretnutie)
26. – 27.9.2024 v čase 8:00hod.-18:00hod. – online stretnutia (20 minút každé stretnutie)

Všetko sa bude realizovať v prostredí konferencie SlovakiaTech Forum-Expo, ktorá bude mať bohatý program. Aktuálny program zastrešujúcej konferencie si môžete pozrieť na https://www.slovakiatech.sk/

Registrácia

Každý účastník kooperačného podujatia sa musí zaregistrovať prostredníctvom platformy b2match kliknite TU
Vytvorte kvalitný, jasný a stručný profil (s povinnou položkou „Marketplace“), ktorý zvýši vašu viditeľnosť pre ostatných na tejto platforme. Váš profil by mal opisovať kto ste, čo môžete ponúknuť potenciálnym partnerom a s kým sa chcete stretnúť. Dobrý profil bude výrazne generovať viac stretnutí. Nezabudnite, že váš profil bude aktívny a viditeľný aj po skončení podujatia. Akceptované budú len registrácie s relevantným, vyplneným opisom aspoň jednej položky v časti „Marketplace“.
Ak sa podujatia zúčastníte osobne v Košiciach, je potrebné zaregistrovať aj na stránke SlovakiaTech. Táto dodatočná registrácia vám zabezpečí visačku a neobmedzený prístup do všetkých sekcií konferencie v areáli Kulturparku.

Účasť na kooperačnom podujatí ako aj na konferencii je bezplatná! Organizátor si vyhradzuje právo odmietnuť účasť na kooperačnom podujatí konzultačným spoločnostiam.
V prípade akýchkoľvek otázok kontaktujte organizačný tím na een@uvptechnicom.sk. Tešíme sa na vašu účasť!

Výstava: FÓRUM DREVOSTAVIEB 2024 & 2023
2024-10-01 08:00 - 2024-10-31 17:00 | UVP TECHNICOM, Boženy Němcovej 5, Košice, Slovakia (Slovak Republic)
Medzinárodná výstava FÓRUM DREVOSTAVIEB 2024 & 2023
Rozsiahla výstava približuje na takmer 60 paneloch výnimočnú inšpiratívnu drevenú architektúru od tvorcov zo Slovenska, ČR a Rakúska. FÓRUM DREVOSTAVIEB je prehliadka, zviditeľňujúca architektúru a stavanie z dreva ako ekologický a udržateľný spôsob výstavby z jediného trvalo obnoviteľného materiálu – dreva. Prehliadka, ktorú Centrum architektúry ARCHA o. z. organizuje každoročne od roku 2012, pozostáva z putovnej výstavy a odborných sprievodných konferencií. V roku 2024 sa konala v Bratislave v apríli a v Žiline v júni t. r., putovanie zavŕšila v ÚVP Technicom v Košiciach. Kurátorkou prehliadky a výstavy je kontinuálne Ing. arch. Ľubica Fábri, ArtD.
Výstavu ročníka FÓRA DREVOSTAVIEB 2024 dopĺňa v Košiciach aj reinštalácia výberu realizácií z roku 2023. Predstavené sú architektonicky kultivované diela a kvalitné realizácie tvorcov z celého Slovenska a pozvaných hostí z ČR a Rakúska. Typologicky ide o pestrú paletu budov – od rodinných a víkendových domov cez moderné drevostavby pre turizmus, školstvo či príklady obnovy existujúcich stavieb pomocou drevených konštrukcií. Mnohé z prezentovaných stavieb získali prestížne ocenenia v architektonických a odborných súťažiach.
Sprievodné podujatie – odborná konferencia MÉTY V STAVANÍ Z DREVA, s prednáškami popredných slovenských odborníkov na drevostavby a udržateľnú architektúru a derniérou výstavy na záver, sa koná 23. 10. 2024 (streda) od 13:30. Detaily programu sú zverejnené na ADMAGAZIN | FÓRUM DREVOSTAVIEB 2024
Nad putovnou medzinárodnou prehliadkou FÓRUM DREVOSTAVIEB v roku 2024 prevzali záštitu Dr. Johannes Wimmer, veľvyslanec Rakúskej republiky v SR, SKA (Slovenská komora architektov) a SAS (Spolok architektov Slovenska).
Výstava je prístupná pre verejnosť v termíne od 1. 10. do 31. 10. 2024 v čase 08.00 do 17.00 v prezentačných priestoroch UVP TECHNICOM.

StartupConnect & Collab
2024-10-03 15:00 - 16:30 | UVP TECHNICOM, Boženy Němcovej 5, Košice, Slovakia (Slovak Republic)
Pozývame startupistov zo StartupCetra TUKE a Inkubátora TUKE na networkingové stretnutie StartupConnect&Collab, ktoré sa uskutoční 3. októbra 2024 o 15:00 v priestoroch inovačnej zóny na prvom poschodí.
Po letnej prestávke sa opäť stretávame so startupovou komunitou UVP Technicom, aby sme si vypočuli ich potreby a výzvy, s ktorými sa v rámci projektov stretávajú. Na základe ich požiadaviek budeme spoločne hľadať optimálne formy ďalšej spolupráce, ktorá prispeje k efektívnemu rozvoju startupov. Našou snahou je podporiť startupy v maximálnom využití možného potenciálu a poskytnúť pomoc, ktorá im umožní úspešne prekonávať aktuálne aj budúce výzvy.
Súčasťou stretnutia budú aj neformálne rozhovory o nedávnych úspechoch startupistov či letných zážitkoch. Podujatie bude sprevádzané občerstvením.
Tešíme sa na Vás!

Slávnostné odovzdávanie cien: TOP Študentská práca
2024-10-04 10:00 - 12:00 | UVP TECHNICOM, Boženy Němcovej 5, Košice, Slovakia (Slovak Republic)
Slávnostné odovzdávanie cien víťazom 4. ročníka súťaže TOP Študentská práca!
S radosťou Vás pozývame na slávnostné odovzdávanie cien víťazom 4. ročníka súťaže TOP Študentská práca, ktoré sa uskutoční 4. októbra 2024 o 10:00 v priestoroch UVP TECHNICOM.
V tomto ročníku súťaže sa do finále dostalo 30 záverečných prác, z ktorých porota vybrala najlepšie projekty vo viacerých kategóriách. Úroveň súťažiacich prác bola mimoriadne vysoká, a preto bude udelenie cien skutočným ocenením úsilia a inovácie našich študentov.
Víťazmi jednotlivých kategórií sú:
Zdravotníctvo: Ing. Richard Král – Multifunkčné asistenčné zariadenie pre ľudí so zrakovým hendikepomInteligentné mesto: Bc. Bianka Šimková – Podpora udržateľnosti v móde prostredníctvom mobilnej aplikáciePriemysel: Ing. Matúš Lapšanský – Návrh meracieho systému a metodiky pre vyhodnotenie starnutia fotovoltaických panelovŠpeciálna cena poroty: Ing. Kristína Talianová – Spätné získavanie vybraných kovov zo smartfónov po skončení ich životného cyklu
Slávnostné podujatie bude výnimočnou príležitosťou stretnúť sa s odborníkmi, diskutovať o inovatívnych riešeniach a nadviazať nové kontakty. Pre firmy a investorov bude podujatie priestorom na objavenie talentov a nápadov s vysokým potenciálom, ktoré môžu podporiť a posunúť do praxe.
Tešíme sa na Vašu účasť!

Ulysseus Virtual Mobility Fair – október 2024
2024-10-08 17:00 | Online
Študentov TUKE pozývame na podujatie Ulysseus Mobility Fair, ktoré sa uskutoční online už budúci týždeň, v utorok 8 októbra, so začiatkom o 17:00 hod.. Toto virtuálne podujatie bude skvelou príležitosťou pre všetkých študentov, ktorí majú záujem o zahraničné mobility, výmenné programy či stáže v rámci prestížnej Európskej univerzity Ulysseus.
Podujatie ponúkne možnosť dozvedieť sa o aktuálnych možnostiach štúdia, stáží či výskumu na partnerských univerzitách Ulysseus a nájsť si tú správnu príležitosť pre akademický a profesionálny rast.
Ulysseus Mobility Fair je určený pre študentov bakalárskeho a inžinierskeho stupňa štúdia, bude v angličtine a pre účasť je nutná registrácia: https://ulysseus.eu/events/virtual-mobility-fair-autum-2024/
Nezmeškajte túto príležitosť a prihláste sa ešte dnes!

Webinár: Ako umelá inteligencia mení podnikanie
2024-10-16 12:30 | UVP TECHNICOM a online, Němcovej 5, Košice, Slovakia (Slovak Republic)
Odkaz na pripojenie: https://video.nti.sk/live?2853789QO0B5LX16
Poznač si do kalendára 16. október a pridaj sa k nám na hybridné podujatie, kde sa pozrieme na to, ako AI mení svet podnikania. Zameriame sa najmä na podporu migrantov – študentov a začínajúcich podnikateľov. Naši experti budú hovoriť o praktickom využití AI, budúcich trendoch a obrovských príležitostiach, ktoré AI prináša pre novú generáciu podnikateľov.
Toto podujatie je súčasťou projektu CURATE, financovaného z programu Erasmus+ a koordinovaného univerzitou Haaga-Helia. Partnermi sú Université Côte d’Azur, Technická univerzita v Košiciach, MCI | The Entrepreneurial School® a Univerzita Münster – všetci sú súčasťou aliancie Ulysseus Európska Univerzita.
🎙️ Hlavní rečníci:Lenka Hlinková, zakladateľka Ženského AlgoritmuMarek Bundzel, AI expert z Technickej univerzity v Košiciach (TUKE)Jakub Žilincan, AI expert v úspešnom košickom startupe GymBeam
Panelová diskusia ponúkne praktické rady o tom, ako môže AI podporiť inovatívne podnikanie, preberieme najnovšie trendy a zdôrazníme príležitosti pre budúcich podnikateľov, hlavne migrantov. Moderátorom panelovej diskusie bude Tomáš Pavlik, Innovation Hub Manager, TUKE.
POZNÁMKA: Panelová diskusia bude v anglickom jazyku.
Nezmeškaj túto šancu učiť sa od lídrov z priemyslu, či už osobne alebo online. Poďme spolu objaviť budúcnosť podnikania!
Pridaj sa k nám 16. októbra 2024 a zapoj sa do diskusie!

Webinár „Becoming Change Makers“
2024-10-23 16:00 | Online
Európska univerzita Ulysseus podporuje v rámci svojich aktivít rozvoj podnikavosti študentov, aj v špecifických oblastiach ako sociálne podnikanie, podnikanie žien či podnikanie intersekcionálne diskriminovaných osôb*. Práve k týmto témam spúšťame sériu webinárov, z ktorých prvý sa bude konať v stredu 23. októbra 2024. Témou tohto webinára bude sociálne podnikanie: čo si pod týmto pojmom môžeme predstaviť a ako sa môžu inovatívne podnikateľské riešenia sociálnych výziev stať motorom rozvoja komunity. Svoje skúsenosti a pohľady k tejto problematike predstavia experti z Ulysseus kampusu, ako Manuela Raisová (TUKE), Lenka Hlinková (Ženský algoritmus), Namrata Sethi (HH), či Desiree Wieser (MCI).
Webinár bude v angličtine, so začiatkom o 16:00 a približným trvaním 2 hod. Účasť je bezplatná, je potrebná registrácia dopredu do nedele 20. októbra 2024.
Viac informácií a registrácia: https://ulysseus.eu/events/becoming-change-makers-for-social-impact
*Intersekcionálne diskriminované osoby sú osoby, pri ktorých majú dôvody ich diskriminácie znásobujúci sa charakter.
Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na jednotlivca a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Ulysseus, jedna z vyše 60 Európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej súčasnými členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt Európskej univerzity Ulysseus je na Slovensku podporený zo zdrojov Európskej únie a Ministerstva školstva, výskumu, vývoja a mládeže SR.
Ďalšie informácie o Európskej univerzite Ulysseus: www.ulysseus.eu

ESG reporting pre malé a stredné podniky: Do akej miery sa vás táto povinnosť týka?
2024-10-29 09:45 - 13:00
Vykazovanie informácií o udržateľnosti, tzv. ESG reporting sa v podnikateľskej sfére spomína čoraz častejšie. Mnoho firiem pôsobiacich v dodávateľskom reťazci zaznamenáva zvýšený tlak obchodných partnerov pri poskytovaní informácií týkajúcich sa environmentálne udržateľnej hospodárskej činnosti firmy.
Poznáte podstatu ESG či jednotlivé normy vzťahujúce sa na vykazovanie informácií o udržateľnosti? Viete aké dáta zbierať a čo vykazovať? Aké informácie budete vykazovať za firmu? Získajte svoju konkurenčnú výhodu vo vzťahu k zákazníkom, bankám či partnerom! Zistite, ako vypočítať uhlíkovú stopu alebo aký je rozdiel medzi ESG, ISO, EMAS, Ecovadis. Nechajte sa inšpirovať príkladmi firiem, ktoré implementovali ESG vo svojom podnikaní.
UVP TECHNICOM – Enterprise Europe Network vás pozýva na seminár ESG reporting pre malé a stredné podniky: Do akej miery sa vás táto povinnosť týka?, ktorý sa uskutoční 29. októbra 2024 v čase 10:00-13:00hod. Účasť je osobná.
Účastníci majú možnosť získať BONUS – 15 minútovú bezplatnú konzultáciu v termíne mimo konania seminára! Konzultácia bude poskytnutá konzultačnou spoločnosťou, ktorá sa aktuálne venuje téme ESG vo firmách.
Témy seminára

9:45-10:00

Registrácia účastníkov

10:00-10:10
Otvorenie
Predstavenie Enterprise Europe Network

10:10-13:00
Úvod do ESG

Čo je udržateľnosť a ESG reporting? (tri základné piliere).
Normy pre ESG reporting (ESRS, VSME, CSRD, zákon o účtovníctve a pod…).
Kto má povinnosť vykazovať? (povinnosť pripravenosť, dobrovoľnosť).
Čo sa vykazuje? (a aké sú výhody harmonizovaného vykazovania)
Kedy sa začína vykazovať?

4 praktické dôvody prečo sa treba pripraviť

Zákazník – ak si chcem zákazníka udržať, musím pochopiť jeho stratégiu.
Banky – banky budú financovať len projekty, ktoré dokážu svoju udržateľnosť.
Legislatíva – čo ak vznikne povinnosť mne, alebo môjmu zákazníkovi?
Konkurencia – ak nezačnem ja, tak ma niekto predbehne.

4 kroky k efektívnemu ESG reportingu:

Pochopenie kde sme dnes – Identifikácia kľúčových oblastí a posúdenie pripravenosti (zistenie zákazníckych požiadaviek, identifikácia ESG procesov, overenie rozsahu povinnosti).
Určenie cieľov ktoré dávajú zmysel = SMART ciele (výber kľúčových ukazovateľov výkonnosti, plán implementácie, zber a analýza dát, stratégia reportingu).
Implementácia ESG procesov (harmonizácia existujúcich procesov s ESG, prijatie opatrení, doplnenie chýbajúcich politík).
Výročná správa o udržateľnosti.

4 najčastejšie situácie z praxe

Zákaznícke požiadavky na ESG (dotazníky, zmluvy, hodnotenie dodávateľov).
Chýbajúca stratégia = bič na seba samého; (MSP nevie aké dáta má sledovať a kde ich má nájsť, nedostatočná identifikácia a nepochopenie požiadaviek zo strany zákazníka súvisiacich s ESG u MSP).
Výpočet uhlíkovej stopy (Scope 1, Scope 2, Scope 3) a uhlíkové ciele.
Pochopenie rozdielov medzi ESG, ISO, EMAS, Ecovadis.

Prípadové štúdie

Úspešné príklady malých a stredných podnikov, ktoré implementovali ESG.

Termín a miesto konania
29.10.2024 v čase 10:00-13:00hod, Univerzitný vedecký park TECHNICOM, Technická univerzita v Košiciach, Němcovej 5, 042 00 Košice.
Cieľ školenia
Poskytnúť účastníkom prostredníctvom príkladov z praxe praktické nástroje a znalosti potrebné na to, aby mohli začať implementovať ESG princípy vo svojich podnikoch a efektívne vykazovať svoje výsledky v oblasti udržateľnosti.
Cieľová skupina
Seminár je určený zástupcom malých a stredných podnikov.
O lektorovi
JUDr. Ing. Vladimír HRIVNÁK, LL.M. – dlhoročný HR riaditeľ s dosahom na BOZP, Environment a udržateľnosť, korporátny právnik; Aktuálne Senior poradca pre ľudské zdroje a udržateľné podnikanie v poradenskej firme NORTHON; Interný audítor pre ISO 9001, 14001, 27001, 45001.
Prihláška
Prihlásiť sa je možné vyplnením on-line prihlášky do 27.10.2024. Seminár sa koná v rámci aktivít siete Enterprise Europe Network a je pre podnikateľské subjekty, ktoré majú ambíciu medzinárodne rásť ZDARMA.
Kontakt
een@uvptechnicom.sk, Tel. číslo: +421 55 602 3661

Live stream podcastu: Príbehy startupistov TUKE
2024-11-06 14:00 | UVP TECHNICOM a online, Němcovej 5, Košice, Slovakia (Slovak Republic)
Pripravujeme jedinečné podujatie – Live stream podcastu Príbehy startupistov TUKE, ktoré sa bude konať v stredu, 6. novembra v Inovačnej zóne Univerzitného vedeckého parku Technicom na 1. poschodí. Toto nahrávanie je prístupné pre každého, kto sa chce dozvedieť viac o podpore pre začínajúcich podnikateľov, či už ide o študentov, zamestnancov TUKE, alebo širšiu verejnosť s nápadom na podnikanie, ktorého realizáciu chcú posunúť vpred.

Podcast organizuje online magazín&podcast grant UP v spolupráci s UVP Technicom, pričom v diskusii prispejú svojimi príbehmi a skúsenosťami štyria startupisti z TUKE Startup Centra a Inkubátora:

Lukáš Rezanina (Nordics.io)
Lucia Čabaníková (DormCom)
Samuel Tatliak (NightSun)
Jana Pirošková (RT Hub)

Účastníci sa dozvedia o možnostiach podpory, ktoré im TUKE ponúka v procese rozvoja podnikateľských myšlienok a budovania startupov prostredníctvom reálnych skúseností startupistov, ktorí si už touto cestou prešli alebo práve prechádzajú.

Podujatie je vhodné pre študentov, zamestnancov ale aj kohokoľvek, kto má chuť a ambície posunúť svoj podnikateľský nápad. Súčasťou podujatia bude aj možnosť klásť otázky.

Pre tých, ktorí sa nemôžu zúčastniť osobne, bude podcast streamovaný live na tomto YouTube odkaze.

Osobný vstup je voľný, registrácia nie je potrebná. Pre tých, ktorí prídu osobne, bude zabezpečené občerstvenie. Začíname v stredu, 6. novembra o 14:00 hod.
Upozornenie na začiatok streamovania si môžete nastaviť priamo na YouTube:

Podujatie je spoluorganizované Inovačným hubom Ulysseus a satelitným projektom CURATE, ktoré majú ambíciu skvalitniť a prepojiť business inkubátory v rámci inovačného ekosystému partnerských univerzít Ulysseus.

Príď na TECH DAY FUTURE TRENDS KONFERENCIU 2024 v Košiciach
2024-11-07 | Aula Maxima, Letná 9, Košice, Slovakia (Slovak Republic)
Podujatie Tech Day – Future Trends je prelomová technologická konferencia skúmajúca najnovšie trendy v oblasti AI, Metaverse a Quantum Computing.
Spájame vizionárskych lídrov, inovátorov, výskumníkov a technologických nadšencov, aby sme sa ponorili do najnovších pokrokov, ktoré nanovo definujú priemyselné odvetvia, ekonomiky a spoločnosti. Poďme spolu objaviť budúcnosť najatraktívnejších technológií! Event je skvelou príležitosťou pre študentov stredných a vysokých škôl IT odborov, ktorí sa môžu inšpirovať v ich ďalšom smerovaní.
Už 7.11.2024 AULA MAXIMA TUKE
REGISTRÁCIA

SCRUM pre startupy
2024-11-13 15:00 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Pridajte sa k nám na workshop SCRUM pre startupy, kde odhalíme, ako môže agilná metodológia SCRUM transformovať váš projektový manažment a zvýšiť efektivitu práce vo vašom tíme. Naučíte sa základné princípy SCRUM, uvidíte praktické ukážky a inšpirujete sa úspešnými startupmi, ktoré túto metodológiu úspešne aplikujú. Okrem toho preskúmate moderné cloudové nástroje, ktoré vám pomôžu maximalizovať vašu produktivitu.

Registrácia

Raňajky Ulysseus IH TUKE: Využitie databázy expertov pre efektívnu R&I spoluprácu
2024-11-19 09:00 - 10:00 | UVP TECHNICOM, Boženy Němcovej 5, Košice, Slovakia (Slovak Republic)
Ulysseus inovačný hub pri Technickej univerzite v Košiciach, ktorý sa venuje téme Digitálna transformácia priemyslu, pozýva výskumníkov, podnikateľov a ďalšie organizácie z regiónu na neformálne raňajky, tentokrát k téme využitia nástrojov podpory výskumnej a inovačnej (R&I) spolupráce v rámci Európske univerzity Ulysseus.
Podujatie s názvom Využitie databázy expertov pre efektívnu R&I spoluprácu sa uskutoční v utorok, 19. Novembra 2024 v Inovačnej zóne Univerzitného vedeckého parku Technicom (1. poschodie) od 9:00 hod. do 10:00 hod.
Cieľom podujatia je predstaviť nástroje podpory R&I spolupráce v rámci Európskej univerzity Ulysseus ako Databáza Ulysseus expertov, Výskumné skupiny, Seed Funding Call a sieťovacia platfroma Match4Coop.
Výsledkom má byť efektívnejšia spolupráca nielen výskumníkov Technickej univerzity v Košiciach s ďalšími Ulysseus partnermi ale aj zapojenie regionálneho ekosystému do R&I aktivít Ulysseus.

Registrácia
Prijmite naše pozvanie a zaregistrujte sa na tomto odkaze.
Podávaná bude káva a malé raňajkové občerstvenie a počet miest je limitovaný na 30 účastníkov z kapacitných a priestorových dôvodov.
Spoluorganizátormi podujatia sú Enterprise Europe Network a Európske centrum digitálnych inovácií EDIH CASSOVIUM.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu

Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

Webinár: Využitie databázy Ulysseus expertov pre efektívnu R&I spoluprácu
2024-11-25 13:00 | Online
Po úspešnom zrealizovaní „raňajkového“ formátu a na základe záujmu zo strany pracovísk TUKE pripravuje Ulysseus inovačný hub pri Technickej univerzite v Košiciach ďalšie podujatie k téme využitia nástrojov podpory výskumnej a inovačnej (R&I) spolupráce pripravených Európskou univerzitou Ulysseus – tentokrát vo formáte webináru.

Webinár Využitie databázy Ulysseus expertov pre efektívnu R&I spoluprácu sa uskutoční v pondelok, 25. novembra 2024 od 13:00 hod. online, prostredníctvom Webex.
Cieľom podujatia je predstaviť nástroje podpory R&I spolupráce ponúkané Európskou univerzitou Ulysseus ako Databáza Ulysseus expertov, spoločné výskumné a inovačné skupiny, podporný mechanizmus Seed Funding Programme for Researchers či sieťovacia platfroma Match4Coop.
Podujatím chceme prispieť k efektívnejšej spolupráci nielen výskumníkov Technickej univerzity v Košiciach s ďalšími Ulysseus partnermi, ale aj k zapojeniu regionálneho ekosystému do R&I aktivít Európskej univerzity Ulysseus.

Registrácia
Podujatie bude trvať približne 30-40 minút, bude nahrávané a záznam bude neskôr zverejnený na stránke UVP TECHNICOM.
Pre účasť je potrebné sa registrovať na tomto odkaze.

Európska univerzita Ulysseus
Víziou Európskej univerzity Ulysseus je do roku 2030 vytvoriť excelentne uznávanú a medzinárodne atraktívnu európsku univerzitu otvorenú svetu, zameranú na ľudí a podporujúcu podnikavosť. Našou ambíciou je tak prispieť k formovaniu Európskeho priestoru vysokoškolského vzdelávania a výskumu, a tým aj k budúcnosti Európy.
Európska univerzita Ulysseus, jedna z 50 európskych univerzít vybraných Európskou komisiou za univerzity budúcnosti, otvára možnosti pre študentov, učiteľov a výskumníkov z partnerských univerzít pre ich vzdelávanie, vzájomné mobility a nové špičkové výskumné projekty. Európska univerzita Ulysseus vznikla v roku 2020 a jej členmi sú Univerzita v Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Nice, Francúzsko), Technická univerzita v Košiciach, univerzita MCI | The Entrepreneurial School® (Innsbruck, Rakúsko) a Univerzita aplikovaných vied Haaga-Helia (Helsinki, Fínsko), Univerzita v Münsteri (Nemecko) a Univerzita Čierna Hora (Podgorica, Čierna Hora).
Projekt je financovaný zo zdrojov Európskej únie a Ministerstva školstva, vedy, výskumu a mládeže SR.
Ďalšie informácie o Európskej univerzite Ulysseus nájdete na: www.ulysseus.eu

Ulysseus inovačný hub pri Technickej univerzite v Košiciach
Ulysseus prináša unikátny prístup k vytváraniu a rozvíjaniu inovačného ekosystému (Ulysseus kampus) podporujúceho otvorenú vedu, výskum a inovácie v koncepte univerzity otvorenej svetu. Súčasťou Ulysseus kampusu je sieť ôsmych inovačných hubov (Innovation Hubs, IH). IH sú tematicky orientované na osem špecifických a interdisciplinárnych výskumno-vývojových výziev, ktoré sú zároveň prioritnými oblasťami inovačných stratégií RIS3 miest a regiónov aliancie, súčasťou cieľov trvalo udržateľného rozvoja (SDG), Európskej zelenej dohody (European Green Deal) a klastrov programu Horizont Európa. Ulysseus IH pri Technickej univerzite v Košiciach (IH TUKE) je tematicky orientovaný na problematiku digitalizácie a digitálnej transformácie priemyslu. Je súčasťou UVP TECHNICOM, čo mu umožňuje plne sa integrovať do univerzitného inovačného ekosystému. IH TUKE otvára TUKE ekosystém do Ulysseus komunity – s komunitou prepája univerzitný potenciál (výskumníkov, pracoviská, infraštruktúru, digitálne inovačné huby a centrá excelencie), regionálnych partnerov (z verejného a súkromného sektora).
IH TUKE je plne integrovaný do ďalších iniciatív TUKE v oblasti podpory digitalizácie a digitálnej transformácie – napr. DIH TECHNICOM a EDIH CASSOVIUM.

ScratchatON 2024 v Košiciach
2024-11-30 09:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Pridaj sa k nám na ScratchatON 2024 v Košiciach, jedinečný workshop pre všetkých, ktorí chcú vyskúšať programovanie v jazyku Scratch. Či už si začiatočníčka alebo pokročilá, tento workshop je šitý na mieru pre teba! Príď 30. novembra 2024 od 9:00 do 13:00 do UVP TECHNICOM na Technickej univerzite v Košiciach a nauč sa, ako naprogramovať vlastnú hru alebo animáciu. Okrem programovania sa postaráme aj o zábavu a príjemnú atmosféru.

Pozývame aj rodičov! Počas spoločných raňajok si môžete vypočuť zaujímavú diskusiu o kariérnych príležitostiach pre dievčatá v dynamickom svete technológií.

Nevyžaduje sa žiadna predchádzajúca skúsenosť, všetko, čo potrebujete, je dobrá nálada a chuť naučiť sa niečo nové. Rozdelíme sa do tímov podľa úrovne zručností a na záver si všetci predvedieme, čo sme spolu vytvorili. Nezmeškaj túto príležitosť a príď si s nami užiť programovanie a tvorenie hier!

Podujatie realizuje AjTYvIT v spolupráci s UVP TECHNICOM. Viac na stránkach: https://ajtyvit.sk/podujatia/scratchaton-2024-v-kosiciach/
